Държавен вестник, бр. 47, 2016 г., стр. 35

БРОЙ  47	
Д Ъ Р Ж А В Е Н  В Е С Т Н И К 	
СТР.  35  
Дейност 9.3. Въвеждане на контрол върху спазването на принципите на научната етика на 
основата на Европейската харта на учения и Етичния кодекс на учения.
Мерки
9.3.1. Държавна подкрепа за създаване, регламентиране на дейността и функциониране на 
национална апелативна комисия по научна етика, излъчена от научната общност, организации 
на учените и социалните партньори.
9.3.2. Методическо съдействие от страна на МОН за приемането и прилагането на принципите 
за Европейската харта за изследователи, Кодекса за поведение при подбор на изследователи и 
Етичния кодекс на учения от научните организации и висшите училища.
Дейност 9.4. Интензифициране на връзките с българската научна диаспора.
Част от мерките, свързани с тази дейност, са описани и в дейност 3.4.
Мерки
9.4.1. Създаване на информационна база данни с български учени, работещи в чужбина.
9.4.2. Създаване и реализиране на национални и институционални системи за информиране 
на българските учени в чужбина за текущите въпроси, свързани с научните изследвания и 
обществените предизвикателства в страната.
9.4.3. Привличане на българските учени като външни експерти при подготовка на национал­
ни и регионални стратегически документи, разработване на програми и планове за развитие, 
при оценяване на проекти и др. 
9.4.4. Регулярно организиране на специализирани научни прояви с участие на български 
учени от чужбина. 
Специфична цел 10. Значително интензифициране на връзките на науката с образованието, биз­
неса, държавните органи и обществото като цяло. 
Дейност 10.1. Засилване на връзките на науката с образованието на всички нива.
Мерки
10.1.1. Създаване и реализиране на програма за стимулиране представянето на постиженията 
на водещи български учени и учени от българската диаспора в средните и висшите училища.
10.1.2. Създаване и реализиране на национални и институционални програми за стимулиране 
популяризирането на науката и научните изследвания от млади учени сред ученици и студенти. 
10.1.3. Организиране на кръжочна дейност от водещи научни групи за студенти във висшите 
училища в страната, които не са „изследователски университети“.
10.1.4. Създаване на система за партньорство между научни организации и висши училища.
10.1.5. Създаване на система за партньорство между научни организации/висши училища и 
средни училища.
Дейност 10.2. Повишаване информираността на обществото за достиженията на науката и за 
научните аспекти на актуални проблеми.
Мерки
10.2.1. Създаване и реализиране на програма за популяризиране на науката в обществото 
и борба с лъженауката с използване на традиционни и съвременни средства за комуникация.
10.2.2. Организиране представянето на световни научни постижения (напр. на учени, удос­
тоени с Нобелова награда) пред ученици, студенти и пред обществото.
10.2.3. Стимулиране на специализиране на журналисти от медиите и студенти по журналис­
тика по проблемите и достиженията на научните изследвания.
10.2.4. Стимулиране на популяризирането на върховите достижения на български научни 
организации, научни групи и учени.
10.2.5. Въвеждане на нормативни изисквания към водещите научни организации и висши 
училища да определят компетентни учени, които да дават становища пред държавните органи 
и средствата за информация по актуални проблеми на страната и обществото.
5. ОРГАНИЗАЦИЯ И КОНТРОЛ ПО ИЗПЪЛНЕНИЕТО НА СТРАТЕГИЯТА
5.1. Организация на изпълнението на стратегията
Отчитайки националния характер на стратегията и нейното определящо значение за успеш­
ното развитие на България като просперираща европейска държава, отговорен държавен орган 
за нейното изпълнение е Министерският съвет, който има следните функции във връзка със 
стратегията:
•	 приема многогодишен оперативен план за изпълнение на всеки етап на стратегията, 
включващ и дейности за подготовка на изпълнението на следващите етапи;
•	 в края на всеки етап приема отчет за изпълнение и предложение за актуализация на 
стратегията и ги представя пред Народното събрание и Международния контролен съвет по 
изпълнение на стратегията;